পুলিশ সূত্রে জানা যায়, শুক্রবার রাত ৯টার দিকে ঢাকা-সিলেট মহাসড়কের নবীগঞ্জ উপজেলার আউশকান্দি ইউনিয়নের জালালপুর বাজারে ইট বোঝাই একটি ট্রাক (ঢাকা মেট্রো ট ১৬-২৮৫৫) যান্ত্রিক ত্রুটির কারণে মহাসড়কের এক পাশে দাঁড় করিয়ে মেরামত করছিল। এসময় দাঁড় করানো ইট বোঝাই ট্রাকটিকে পেছন দিকে ধাক্কা দেয় বেপরোয়া গতিতে আসা হানিফ পরিবহনের একটি বাস (ঢাকা মেট্রো ট- ১৪-৮৩১৯)। এতে বাসটি দুমড়ে-মুচড়ে প্রায় দ্বিখণ্ডিত হয়ে যায়। এ সময় ঘটনাস্থলেই শিশুসহ বাসের তিন যাত্রী নিহত হন। আহত হন আরও ২০ জন। গুরুতর আহত অবস্থায় তাদেরকে সিলেট ওসমানী মেডিকেল কলেজ হাসপাতালে নেয়ার পর সেনা কর্মকর্তা সাঈদ, আওয়ামী লীগ নেতার স্ত্রী মোর্শেদ বেগম এবং মৌলভীবাজার সদর হাসপাতালে ছেলে মেহেদীসহ তিনজন মারা যান।